
	Diben y swydd: 

	Bydd y Swyddog Ymgysylltu â Chyflogwyr yn gwneud y canlynol:

· dilyn dull rhagweithiol o ddatblygu, cadw ac ymgysylltu â phartneriaethau cyflogwyr allweddol, ar lefel genedlaethol a lleol, er mwyn cefnogi gofynion contractiol y rhaglen Ailgychwyn.
· bod yn gyfrifol am gyfrannu at y broses o ddatblygu a gweithredu’r strategaeth ymgysylltu â chyflogwyr.
· bod yn gyfrifol am gyrchu nifer fawr o gyfleoedd cyflogaeth cynaliadwy, gan gynnwys swyddi gwag a lleoliadau â ffocws ar waith, er mwyn diwallu anghenion a chyflawni dyheadau cyflogwyr a chyfranogwyr.
· datblygu’r partneriaethau allweddol â chyflogwyr sydd eisoes yn bodoli, ar lefel ranbarthol, er mwyn cynnal llif o gyfleoedd cyflogaeth sy’n cyd-fynd â dyheadau cwsmeriaid a sectorau twf.
· gweithio’n agos gyda’r tîm gweithrediadau, a rhwydwaith y gadwyn gyflenwi, i nodi sectorau twf, fel y gellir uwchsgilio cwsmeriaid a datblygu cyflenwad o ymgeiswyr.


	Prif ddyletswyddau a chyfrifoldebau:

1) Cyrchu nifer fawr o gyfleoedd cyflogaeth sy’n cyd-fynd ag anghenion a dyheadau cyfranogwyr
2) Datblygu partneriaethau allweddol â chyflogwyr ar lefel ranbarthol er mwyn cynnal llif o gyfleoedd cyflogaeth ar gyfer cyfranogwyr
Cefnogi’r strategaeth ymgysylltu â chyflogwyr er mwyn hybu perfformiad ar draws y rhwydwaith.
3) Gweithio gyda sefydliadau busnes ag aelodau (e.e. siambrau masnach, Ffederasiwn Busnesau Bach), gwasanaethau cyflogwyr lleol a chenedlaethol yr Adran Gwaith a Phensiynau, Canolfannau Twf, awdurdodau lleol, a Chanolfannau Byd Gwaith i nodi twf sy’n benodol i sectorau, cynlluniau mewnfuddsoddi, a phrinder sgiliau er mwyn galluogi’r rhwydwaith i baratoi ymgeiswyr ar gyfer cyfleoedd cyflogaeth yn y dyfodol.
4) Cydweithio ag arweinwyr eraill o fewn y gadwyn gyflenwi sy’n ymgysylltu â chyflogwyr, creu cysylltiadau â chyflogwyr lleol er mwyn datblygu llwybrau cyflogaeth ar gyfer cyfranogwyr y rhaglen Ailgychwyn, a sicrhau, lle bo hynny’n bosibl, fod dull o reoli cyfrifon allweddol yn osgoi’r sefyllfa lle mae partneriaid lluosog yn y gadwyn gyflenwi yn rhoi llawer o ofynion ar yr un cyflogwr, ac y cynhelir protocolau ar gyfer rhannu swyddi gwag ynghyd â safonau sefydledig ar gyfer paratoi ymgeiswyr a chymorth yn y gwaith.
5) Cefnogi mentrau ar draws y rhwydwaith i ymateb i anghenion y farchnad lafur leol, a nodi swyddi gwag i’w llenwi.
6) Rhwydweithio’n effeithiol a meithrin ymwybyddiaeth o flaenoriaethau strategol lleol er mwyn nodi cyfleoedd lleol neu ranbarthol ar gyfer datblygu busnes, a rhannu’r wybodaeth hon â phartneriaid yn Serco a’r gadwyn gyflenwi yn ehangach.
7) Cefnogi ymgyrchoedd marchnata, gan ddefnyddio cymysgedd o gyfryngau traddodiadol a digidol, a chyflwyno digwyddiadau ar gyfer ymgysylltu â chyflogwyr gyda chefnogaeth swyddogaeth Marchnata a Chyfathrebu busnes Cyflogaeth, Sgiliau a Menter Serco.
8) Gweithio gyda’r tîm gweithrediadau a phartneriaid eraill yn y gadwyn gyflenwi, ar y cyd â swyddogaeth Marchnata a Chyfathrebu’r busnes Cyflogaeth, Sgiliau a Menter, i ddatblygu astudiaethau achos o safon uchel y gellir eu defnyddio i godi proffil y ddarpariaeth Ailgychwyn.
9) Cydlynu arolygon o foddhad cyflogwyr, gyda chefnogaeth gan swyddogaeth Marchnata a Chyfathrebu’r busnes Cyflogaeth, Sgiliau a Menter, er mwyn cefnogi gwelliant parhaus.
10) Sefydlu a chynnal cydberthnasau gweithio mewnol effeithiol, gan gymryd rhan, yn ôl y gofyn, mewn prosiectau traws-sefydliadol a thraws-sector, er mwyn sicrhau y gwireddir i’r eithaf gyfleoedd i integreiddio ar draws contractau a grantiau’r busnes Cyflogaeth, Sgiliau a Menter.
11) Cyflawni dyletswyddau ychwanegol sy’n ofynnol yn rhesymol ac sy’n gymesur â lefel y cyfrifoldeb yn y maes.


	Cydberthnasau: cyfrifoldeb dros bobl – goruchwylio/rheoli:

	Bydd deiliad y swydd yn rhan o dîm ymgysylltu a chyflogaeth â ffocws rhanbarthol, ac ni fydd unrhyw gyfrifoldebau goruchwylio ffurfiol, ond bydd yn ofynnol darparu cyngor a chymorth i gydweithwyr a goruchwylio prosesau gwaith yn hytrach na goruchwylio staff yn ffurfiol


	Effaith a chynghori: gwneud penderfyniadau, gofynion cynllunio, a’r cyd-destun gweithdrefnol:

	Bydd gofyn i ddeiliad y swydd wneud y canlynol:

· gweithio o fewn gweithdrefnau a phrosesau llywodraethu, canllawiau ariannol a chanllawiau gweithredol bob amser, gan sicrhau bod yr holl weithgareddau a rhwymedigaethau ariannol y cytunir arnynt â chyfranogwyr yn cydymffurfio â rheolau cymhwysedd amodau’r contract / grant.
· gweithio’n annibynnol ac fel rhan o dîm ehangach i drefnu a chomisiynu gwasanaethau/gweithgareddau sy’n gwneud y defnydd mwyaf effeithlon ac effeithiol o’r cyllid, gan geisio cymeradwyaeth briodol gan y Rheolwr Perfformiad ac Ansawdd.
· gweithio tuag at dargedau perfformiad y cytunwyd arnynt ar gyfer yr unigolyn a’r tîm.
· rhannu syniadau a mabwysiadu newidiadau fel rhan o’r broses o ddatblygu gwasanaeth sy’n canolbwyntio ar yr unigolyn. 
· cwblhau ffurflenni a llunio adroddiadau i arddangos cydymffurfedd a chynnydd.
· darparu gwasanaeth hyblyg, datblygu cynlluniau cymorth cynhwysfawr gyda chyflogwyr a chyfranogwyr, a chyflawni gwaith asesu pellach ac adolygiadau rheolaidd, fel y bo’n briodol, mewn cydweithrediad ag aelodau’r tîm.
· cefnogi’r broses o sicrhau y dilynir dull effeithiol o baru cyfranogwyr â chyfleoedd a nodir, gan gynnwys mynychu cyfarfodydd dyrannu.
· nodi cyfleoedd hyfforddi a dysgu priodol, a’u hwyluso.
· sicrhau y cymerir camau monitro dilynol ac y darperir cymorth yn y gwaith pan fo cyfranogwyr yn symud i gyflogaeth.
· casglu tystiolaeth gan gyflogwyr a ffynonellau eraill i ddangos bod cyfweliadau, mynediad i swyddi, cyflogaeth gynaliadwy, hunangyflogaeth ac ati
· yn hwyluso cydlyniad y mecanweithiau atgyfeirio.
· dilyn gofynion rhagnodol o ran ffeilio a manwl gywirdeb data er mwyn sicrhau y cedwir gwybodaeth am gyfranogwyr yn gyfrinachol, ac y cynhelir trywydd archwilio cadarn ar gyfer adolygiadau mewnol ac allanol.


	Cydberthnasau: cyfathrebu / natur y cysylltiadau:  

	· Bydd gofyn i ddeiliad y swydd wneud y canlynol:

· cynnal cydberthnasau gweithio effeithiol gyda chyfranogwyr, aelodau eraill o staff y rhaglen, rhanddeiliaid, cyflogwyr a busnesau allweddol, darparwyr gwasanaethau, partneriaid, a darpar gyflogwyr.
· gweithio’n agos gyda darparwyr gwasanaethau eraill i sicrhau bod cyfranogwyr yn cael cymorth priodol, gan weithredu o fewn amodau cyllido’r contract/grant.
· cefnogi aelodau eraill y tîm i weithio gyda chyfranogwyr a’u cefnogi i baratoi ar gyfer gwaith.
· bod ynghlwm wrth y gwaith o ddelio ag ymholiadau ynghylch y rhaglen, gan nodi atgyfeiriadau ac ymdrin ag ymholiadau gan gyflogwyr.
· datblygu a gweithredu mecanweithiau cyfranogi priodol, fel cefnogi partneriaethau sydd eisoes yn bodoli, grwpiau ffocws cymunedol, a digwyddiadau cymunedol.
· gweithio mewn partneriaeth ag asiantaethau a rhanddeiliaid i ddatblygu a chyflwyno gweithgareddau sy’n cyflawni canlyniadau cytunedig.
· adrodd i’r Rheolwr Perfformiad ac Ansawdd a thîm rheoli’r rhaglen yn ôl y gofyn.


	Amgylchedd gwaith y swydd:

	· Yn bennaf, bydd deiliad y swydd yn darparu gwasanaeth allgymorth ar gyfer cyflogwyr, busnesau, rhanddeiliaid allweddol a chyfranogwyr, a bydd gofyn iddo weithio mewn swyddfa er mwyn cyflawni gweithgareddau gweinyddol ac i gydlynu’r rhaglen.
· Bydd yn ofynnol gweithio oriau anghymdeithasol o bryd i’w gilydd, gan gynnwys gweithio gyda’r nos ac ar benwythnosau yn ôl y gofyn, er mwyn sicrhau llwyddiant y rhaglen.
· Bydd disgwyl i ddeiliad y swydd feddu ar drwydded yrru ddilys a bod yn barod i ddefnyddio car at ddibenion gwaith.




	Manyleb yr unigolyn – cymwysterau, gwybodaeth, profiad a sgiliau:
	Hanfodol
	Dymunol

	· Profiad a gallu
· Profiad blaenorol a hanes llwyddiannus ym maes recriwtio masnachol, gwerthu, datblygu busnes neu ymgysylltu â chyflogwyr
· Profiad o weithio mewn amgylchedd sydd wedi’i ysgogi gan berfformiad.
· Profiad o gyd-drafod a chydgysylltu â sefydliadau o sectorau gwahanol mewn perthynas â chyfleoedd sy’n cefnogi cyflogaeth.
· Y gallu i ddatblygu dull creadigol a chydweithredol o ddarparu lleoliadau gwaith, cyfleoedd gwirfoddoli, hyfforddeiaethau, prentisiaethau, a chyfleoedd eraill sy’n cefnogi cyflogaeth
· Profiad o reoli cronfeydd data ac o weithdrefnau monitro a chofnodi.
· Profiad o gydweithio ag asiantaethau statudol a gwirfoddol. 
· Profiad o rwydweithio rhwng asiantaethau ac ar draws sectorau.
· Profiad o weithio gyda chleientiaid sy’n profi tlodi a rhwystrau i gyflogaeth.

· Gwybodaeth a dealltwriaeth 
· Dealltwriaeth o raglenni cymorth cyflogaeth ac o gynnydd ac ymgysylltiad cyfranogwyr.
· Dealltwriaeth o’r economi ynghyd â sut i nodi cyfleoedd sy’n cefnogi’r broses o recriwtio i sectorau twf.
· Deall anghenion cymorth pobl sydd wedi bod yn ddi-waith dros gyfnod hir, pobl economaidd anweithgar, pobl ifanc, teuluoedd, a chwsmeriaid unigol.
· Gwybodaeth drwyadl a chyfredol am faterion sy’n ymwneud â chyflogaeth a budd-daliadau, ynghyd â dealltwriaeth o ddiwygio lles a goblygiadau hynny i gyfranogwyr.
· Gwybodaeth am wasanaethau cysylltiedig a ddarperir gan y sector statudol a’r sector gwirfoddol.
· Dealltwriaeth o’r buddion a geir o wasanaeth cymorth hyblyg sydd wedi’i bersonoli ac sy’n canolbwyntio ar ganlyniadau.
· Dealltwriaeth o’r angen i gasglu data a’r buddion i’r rhaglen o wneud hynny.
· Dealltwriaeth o faterion cyfrinachedd a diogelu data.
· Dealltwriaeth o ofynion cyfle cyfartal ac ymrwymiad i lynu wrthynt.
· Dealltwriaeth o ddarparu gwasanaeth cwsmeriaid mewn lleoliad sy’n darparu gwasanaeth.

Sgiliau
· Y gallu i gyfathrebu â chyfranogwyr, staff, rhanddeiliaid, cyflogwyr a busnesau yn effeithiol, gan ddefnyddio Cymraeg a/neu Saesneg plaen sy’n hawdd ei deall, yn ysgrifenedig ac ar lafar.
· Sgiliau gofal cwsmeriaid amlwg.
· Y gallu i weithio’n hyblyg i ddiwallu anghenion cyfranogwyr a bodloni gofynion y gwasanaeth, gan gynnwys gweithio gyda’r nos ac ar benwythnosau yn ôl gofynion y gwasanaeth.
· Ymrwymiad amlwg i sicrhau cydraddoldeb ac amrywiaeth, ac awydd gwirioneddol i helpu pobl.
· Y gallu i weithio’n rhan o dîm a meithrin a chynnal cydberthnasau effeithiol a chefnogol â chymheiriaid a phartneriaid.
· Dull creadigol ac arloesol o ymgysylltu.
· Sgiliau trefnu amser rhagorol, a gallu amlwg i weithio i derfynau amser a chyflawni nodau.
· Sgiliau TG cynhwysfawr sy’n cynnwys defnyddio meddalwedd Microsoft Office, a’r gallu i gynnal cofnodion electronig, gan roi sylw i fanylion.
· Mae sgiliau Cymraeg yn ddymunol

Disgwylir i’r unigolyn fod â’r gallu i wneud y canlynol:

· Gweithio’n dda fel rhan o dîm sy’n darparu cymorth i amrywiaeth o wasanaethau, a meddu ar ddull hyblyg o weithio.
· Cymryd rhan mewn gwaith goruchwylio rheolaidd a gwneud defnydd adeiladol ohono.
· Cymryd rhan yn y gwaith o ddatblygu mentrau, e.e. Buddsoddwyr mewn Pobl, rheoli ac arfarnu perfformiad, datblygiad proffesiynol parhaus, ac ati.
· Sicrhau bod pob gweithgaredd yn gweithredu’n unol â gofynion cyfle cyfartal.
· Sicrhau bod unrhyw waith a wneir yn cydymffurfio â gofynion deddfwriaethol a rheoliadol.
· Mae’n rhaid i ddeiliad y swydd feddu ar ddealltwriaeth o ymrwymo i egwyddor cyfrinachedd.
· Cydymffurfio â chanllawiau a gweithdrefnau amddiffyn plant.
· Ymgymryd â chyfrifoldebau iechyd a diogelwch o dan Ddeddf Iechyd a Diogelwch yn y Gwaith etc 1974.

	
√

√
√







√



√





√

√


√

√



√
√

√

√
√
√




√
√
√
√


√

√

√

√

√
√
	






√
√





√


√


















√
























√











	Cyfrifoldebau cyffredinol:

	Corfforaethol: 
Cefnogi a sicrhau cydymffurfedd â pholisi diogelu, polisi iechyd a diogelwch, polisi cyfle cyfartal a pholisi diogelu data’r sefydliad.

Efallai y bydd gofyn i chi ymgymryd â dyletswyddau eraill sy’n ofynnol yn rhesymol gennych, ac sy’n gymesur â’ch gradd neu lefel gyffredinol eich cyfrifoldeb yn y sefydliad.

	
Awdur:
	
Amanda Boyce



                                                                                    

